Καλημέρα Ζωή

Πλοκή και εξέλιξη

Η τηλεοπτική σειρά είχε ως θέμα της, αρχικά, την παράλληλη ζωή δύο οικογενειών, της πλούσιας οικογένειας Άρχου και της οικογένειας Θεοχάρη.
Με την πάροδο του χρόνου η οικογένεια Άρχου εξαφανίστηκε, ενώ η οικογένεια Θεοχάρη παρέμεινε μέχρι το τέλος. Η πλοκή της σειράς ήταν περισσότερο αστυνομική και κάθε ιστορία παρουσίαζε ξεχωριστό ενδιαφέρον - π.χ. οι δολοφόνοι και έμποροι ναρκωτικών, μικρός και μεγάλος κλόουν, ο δράκος με την χακί κουκούλα, ο σταυροφόρος, ο άνθρωπος σκιά, η ιστορία της Θεοφίλης Κομνηνού, δολοφόνοι, βιαστές, έμποροι οργάνων, και παράλληλα (λιγότερο) πάθη και ερωτικές ιστορίες.

Νίκος Φώσκολος

Ο Νίκος Φώσκολος ήταν κυρίως συγγραφέας, όμως παράλληλα έχει υπάρξει σκηνοθέτης (τηλεόρασης αλλά και θεάτρου), και σεναριογράφος. Την τελευταία του ιδιότητα (σεναριογράφος) επικαλέστηκε γράφοντας την επιτυχημένη σειρά, Καλημέρα Ζωή, στην οποία υπήρξε επικεφαλής για την αναπαραγωγή της. Ατελείωτες ώρες αφιερωμένες στο έργο, ήταν το μυστικό της επιτυχίας.

Στάθης Θεοχάρης - Γιώργος Βασιλείου

Η μαγεία που έδωσε ο ηθοποιός ενσαρκώνοντας τον ρόλο του τίμιου αστυνομικού, οφείλεται στο προσωπικό του ταλέντο. Αποκαλούσε τον Νίκο Φώσκολο ως δάσκαλο ή πατέρα. Ο δυναμικός αστυνομικός που όλοι αγαπήσαμε, ήταν ένας ήρωας που βγήκε μέσα από το μυαλό του Ν. Φώσκολου. Ο Γιώργος Βασιλείου απεβίωσε στις 2 Νοεμβρίου 2016 (66 ετών) από καρκίνο του πνεύμονα.

Οικογένεια Άρχου

Λεωνίδας Άρχος (Φαίδων Γεωργίτσης): Ο πατέρας και αρχηγός της οικογένειας Άρχου, μεγιστάνας. 
Αντιγόνη Άρχου (Χριστίνα Θεοδωροπούλου). Η σύζυγος του Λεωνίδα.
Χριστόφορος Άρχος (Νίκος Παπαδόπουλος): Ο γιος του Λεωνίδα Άρχου από τον πρώτο του γάμο και αργότερα το μοναδικό μέλος της οικογένειας που παραμένει στη σειρά μεχρι το 2000.
Ξένια Άρχου (Ελίνα Ακριτίδου): Κόρη του μεγιστάνα Λεωνίδα Άρχου από τον πρώτο του γάμο.
Ολίνα Άρχου (Ελίνα Ακριτίδου): Κόρη του μεγιστάνα Λεωνίδα Άρχου που δολοφονείται από το πρώτο επεισόδιο. Αρχικά διπλός ρόλος για την Ακριτίδου.

Οικογένεια Θεοχάρη

Ταξίαρχος Στάθης Θεοχάρης (Γιώργος Βασιλείου, Νίκος Βερλέκης): Αστυνομικός. Στην αρχή ήταν αστυνόμος Β, μετέπειτα ταξίαρχος, στη συνέχεια υποστράτηγος και Β' Υπαρχηγός της Αστυνομίας και πριν το θάνατό του αντιστράτηγος και 2ος αρχηγός της Αστυνομίας. Μέχρι τα μέσα του 2004 τον ρόλο ερμήνευε ο Γιώργος Βασιλείου ενώ για κάποιους μήνες τον ρόλο ανέλαβε ο Νίκος Βερλέκης μέχρι τον θάνατο του χαρακτήρα την άνοιξη του 2004. 
Μαριάννα Θεοχάρη (Μυρτώ Πισπινή, Ιφιγένεια Στάικου): Η σύζυγος του Στάθη και μετά το θάνατό του, σύζυγος Γιώτη Φωτεινού. Τον ρόλο της Μαριάννας Θεοχάρη ερμήνευσε η Μυρτώ Πισπινή από την αρχή μέχρι το τέλος της σειράς, με εξαίρεση κάποιο χρονικό διάστημα το 2005 που το ρόλο ερμήνευσε η Ιφιγένεια Στάικου. 
Βασίλης "Βάσος" Θεοχάρης (Βασίλης Βασιλειάδης, Παναγιώτης Φιλιππαίος, Χρήστος Σπανός): Ο γιος του Στάθη και της Μαριάννας και μετά το θάνατο του Θεοχάρη, θετό παιδί Γιώτη Φωτεινού.
Ηλέκτρα Θεοχάρη -Παλαιολόγου (Μίνα Χειμώνα): Η μεγάλη αδερφή, προϊσταμένη νοσοκόμα. Ο χαρακτήρας της Ηλέκτρας παραμένει στη σειρά από το 1993 μέχρι το 2005 που μετακομίζει βάση του σεναρίου στην Αμερική.
Αγάπη Θεοχάρη (Ελένη Κούρκουλα, Νικολέτα Σέρρα, Βίκυ Κουλιανού): Δεύτερη αδερφή του Στάθη και πρώτη γυναίκα του Χριστόφορου Άρχου, γιατρός. Ο χαρακτήρας της Αγάπης Θεοχάρη ήταν ένας από τους πρωταγωνιστικούς κατά τις δύο πρώτες σεζόν της σειράς ενώ αργότερα έχει κάποιες σύντομες εμφανίσεις. Το 2005 μέχρι το τέλος της σειράς επανέρχεται και πάλι στο πρωταγωνιστικό καστ. 
Σαββίνα Θεοχάρη (Ελευθερία Βιδάκη): Μικρότερη αδερφή του Στάθη Θεοχάρη και σύζυγος του Πάρη. 
Νάκος Στεφανίδης (Θάνος Καληώρας, Σωτήρης Βάγιας): Μικρότερος αδερφός του Στάθη Θεοχάρη, αστυνομικός. Ο Νάκος Στεφανίδης ήταν ένας από τους βασικούς χαρακτήρες της σειράς από το 1994 μέχρι το τέλος της.

Άλλοι χαρακτήρες

Βασίλης Λεβένταγας, Ταξίαρχος, Α'Υπαρχηγός (υποστράτηγος), (Δημήτρης Αρώνης): Αρχηγός της ΕΛ.ΑΣ (αντιστράτηγος), μετά την αποχώρηση του Χρυσολωρά προϊστάμενος και κολλητός φίλος του Θεοχάρη.
Αντιστράτηγος Γιάννης Χρυσολωράς (Γιάννης Ευαγγελίδης): Αρχηγός της ΕΛ.ΑΣ
Χάρης Βεργίτσης (Σπύρος Μισθός): Αστυνόμος Β', υφιστάμενος Θεοχάρη, υποδιοικητής Λεβένταγα.
Ελευθερία Χρυσολωρά (Ειρήνη Βελιμαχίτη, Ανθή Ιακωβίδου): Κόρη του Αρχηγού της Αστυνομίας.
Κατερίνα Βεΐκου - Χρυσολωρά (Κατερίνα Γαβαλά): Σύζυγος του Αρχηγού.
Πάρης Βελλίδης (Γιώργος Ματαράγκας): Σύζυγος της Σαββίνας Θεοχάρη, διευθυντής της Κλινικής και μετά σύζυγος της Τόνιας.
Τόνια Παλαιολόγου (Σταματίνα Στουραΐτη, Επιστήμη Αρετάκη): Κόρη της Ηλέκτρας Θεοχάρη και μετέπειτα σύζυγος του Πάρη.
Μάρκος Παλαιολόγος (καπετάνιος) (Ζαχαρίας Ρόχας): Πρώτος σύζυγος της Ηλέκτρας Θεοχάρη.
Κλώντια Άρχου - Κάρπεντερ (Μάνια Τεχριτζόγλου): Αδελφή του Λεωνίδα Άρχου.
Σέσυ (Χριστίνα Παππά): Γραμματέας του Λεωνίδα Άρχου.
Έλενα Ρωσσίδη (Μαίρη Βιδάλη): Αστυνομικός και μετέπειτα σύζυγος του Χριστόφορου Άρχου.
Βίκυ Σαχτούρη (Βίκυ Καπετάνη): Η φίλη του Στάθη και μετέπειτα του Χριστόφορου Άρχου.
Ζέτα Στεφανίδη (Μαίρη Βλουτή): Η σύζυγος του Νάκου.
Όλγα (Βάνα Στεργίου): Αστυνομικός
Φίλιππος Αλβέρτης - Γιώτης Φωτεινός (Νίκος Δαδινόπουλος): Δεύτερος σύζυγος Ηλέκτρας Παλαιολόγου ως φαρμακοβιομήχανος (Φίλιππος Αλβέρτης) και  Αστυνομικός, υπαρχηγός της Αστυνομίας, σύζυγος της Μαριάννας ως Γιώτης Φωτεινός και μετά το θάνατο του Στάθη Θεοχάρη και πατριός του Βασίλη Θεοχάρη.
Βιργινία Θέου (Ειρήνη Κακαβούλη): Εισαγγελέας
Στάσα (Λίνα Μαρκάκη): Αστυνομικός, ανιψιά Γιώτη Φωτεινού.
Ελπίδα Παράσχου (Μαρία Αλιφέρη): Δεύτερη σύζυγος του Χριστόφορου Αρχου.
Μάχος Υψηλάντης (Αλμπέρτο Εσκενάζυ): Πρώτος σύζυγος της Αγάπης Θεοχάρη και μετέπειτα της Ολίνας Άρχου.
Κρητικάκης (Γιώργος Αρμαδώρος): Δικηγόρος του Άρχου- Μικρός Κλόουν.
Φώτης Παρθένης, Βίκτορας Τσέρβος, Μάχος Χαρατσάρης, Ντερτιλής (Κώστας Τσάκωνας): Έμπορος ναρκωτικών.
Ρόρρης Καβάγιας (Βαγγέλης Δρούγκας): Έμπορος ζωτικών οργάνων (τσιράκι) .
Θεοφίλη Κομνηνού (Τόνια Καζιάνη): Υποστράτηγος και υπαρχηγός της Ελληνικής Αστυνομίας, πρώην σύζυγος Υπουργού Δημοσίας Τάξεως και μητέρα του Ιάσονα.
Λάμπης Δενδρινός (Σπύρος Μαβίδης): Αστυνόμος Α', συμμαθητής & υποψήφιος γαμπρός Στάθη Θεοχάρη– Άνθρωπος Σκιά.
Νικήτας (Απόστολος Σφακιανάκης): Γιατρός, εραστής Ηλέκτρας Θεοχάρη.
Ντέλλα Φαρμάκη (Μάρθα Κουμπάρου): Νοσοκόμα 
Σέβος Δράκος, Υπουργός Δημοσίας Τάξεως (Νίκος Απέργης): Υπουργός Δημοσίας Τάξεως, όταν ο Θεοχάρης προήχθη σε Ταξίαρχο. 
Μπάμπης Δαμασιώτης (Μπάμπης Κλαλιώτης): Αστυνόμος-Ταξίαρχος Μπάμπης Δαμασιώτης.
Λίζα Βεργίτση (Φαίδρα Τριπόδη, Τάνια Λιάπη, Βασιλική Αγιαννοπούλου): Κόρη του Χάρη Βεργίτση και σύζυγος του Νάκου.

Δημοτικότητα και τηλεθέαση

Η σειρά αυτή, που εντάχθηκε στην απογευματινή ζώνη και προβαλλόταν πάντα πριν από τη Λάμψη, αγαπήθηκε πολύ από το κοινό και απέκτησε τους δικούς της φανατικούς θαυμαστές. Κάποιες φορές ξεπερνούσε σε θεαματικότητα τη Λάμψη, ενώ ήταν η σειρά με τον υψηλότερο δείκτη τηλεθέασης στην ώρα προβολής της, για πολλά χρόνια.

Τερματισμός

Η αντίστροφη μέτρηση για την σειρά άρχισε τον Μάρτιο του 2004, όταν ο ηθοποιός Γιώργος Βασιλείου που ενσάρκωνε τον Στάθη Θεοχάρη και που είχε ταυτιστεί με τη σειρά, αναγκάστηκε να αποχωρήσει, επειδή εκλέχθηκε βουλευτής στη Β΄ Περιφέρεια Πειραιώς με το κόμμα της Νέας Δημοκρατίας, και τον αντικατέστησε ο Νίκος Βερλέκης. Από τότε ξεκίνησε σταδιακά η καθοδική πορεία της σειράς προς το τέλος της, με αποτέλεσμα να διακοπεί αιφνιδίως στις 31 Μαρτίου του 2006 και στα 3.093 επεισόδια.